cyanic-selkie/wikianc huggingface dataset:
குனர் மாகாணம்
வரலாறு
1979ஆம் ஆண்டில், கேராலா என்ற ஊரில் ஆண்கள் அனைவரையும், ஆப்கானிஸ்தான் மக்கள் ஜனநாயகக் கட்சியைச் சேர்ந்தவர்கள் கொன்றனர்.
பின்னர், சோவியத் படைகள் ஊடுருவிய போது, பல ஆப்கானிய மக்கள் பாக்கிஸ்தானின் வடமேற்கு எல்லைப்புற மாகாணத்தில் தஞ்சம் புகுந்தனர்.
2001 செப்டம்பர் 11ஆம் நாள் தாக்குதல்களுக்குப் பிறகு, ஆப்கானிஸ்தானுக்குள் அமெரிக்காவும், நேட்டோ உறுப்பினர்களும் ஊடுருவி, தாலிபன்களுக்கு எதிரான போரில் பங்கெடுத்தனர். இது பயங்கரவாதத்துக்கு எதிரான போரின் ஒரு பகுதியாக இருந்தது. ஹமித் கர்சாய்.தலைமையிலான ஆட்சிக்கு துணைபுரியும் செயலாகவும் அமைந்தது.
இந்த மாகாணம் மற்ற மாகாணங்களை விட சிறிது என்றபோதும், பாதுகாப்புக்காக அதிகளவிலான ஆப்கானிய காவல்படையினரும், அமெரிக்கப் படையினரும் குவிந்துள்ளனர்.
பாக்கிஸ்தானின் உள்துறை அமைச்சராக இருந்த ரகுமான் மாலிக் என்பவர் 2009ஆம் ஆண்டின் போது, உசாமா பின் லாதின் பாக்கிஸ்தானில் இல்லை என்றும், ஆப்கனின் குனர் மாகாணத்தில் இருக்கக்கூடும் என்றும், அங்கிருந்து பாக்கிஸ்தானுக்கு எதிரான செயல்பாடுகள் இயக்கப்படுவதாகவும் தெரிவித்தார். இருந்தபோதும், பின் லேடன் பாக்கிஸ்தானில் உள்ள ஆப்டாபாத் என்ற இடத்தில் கொல்லப்பட்டான்.
அரசியல்
இந்த மாகாணத்தின் ஆளுநராக வஹிதுல்லா கலீசாய் என்பவர் நியமிக்கப்பட்டுள்ளார். அசாபாத் நகரமே குனர் மாகாணத்தின் தலைநகரம் ஆகும். அனைத்து சட்ட ஒழுங்கு விவகாரங்களும் ஆப்கன் தேசிய காவல்படையினரின் கட்டுப்பாட்டில் இருக்கும். பாக்கிஸ்தானின் வடமேற்கு எல்லைப்புற மாகாணத்தை ஒட்டிய எல்லையில் ஆப்கன் எல்லைக் காவல்படையினர் பாதுகாப்பில் ஈடுபடுவர். இந்த இரு படைகளையும் வழிநடத்த மாகாண அளவிலான காவல் தலைவர் நியமிக்கப்படுகிறார். இவர் உள்துறை அமைச்சகத்தின் மாகாண பிரதிநிதி ஆவார்.
மக்கள்
இங்கு 428,800 மக்கள் வசிப்பதாக புள்ளிவிவரங்கள் தெரிவிக்கின்றன. பஷ்தூன் மக்கள் பெரும்பான்மையினர் ஆவர். மொத்த மக்களில் இவர்கள் 95% எண்ணிக்கையில் உள்ளனர். 5% எண்ணிக்கையில் நூரிஸ்தானி மக்களும் வசிக்கின்றனர். இங்கு வாழும் மக்கள் பஷ்தூ மொழியில் பேசுகின்றனர். இவர்கள் சுன்னி இசுலாம் சமயத்தை பின்பற்றுகின்றனர். பெரும்பாலானோர் ஊரகப் பகுதிகளில் வசிக்கின்றனர்.
கல்வி
2011ஆம் ஆண்டில் எடுத்த கணக்கெடுப்பில், 20% மக்களே கல்வியறிவு பெற்றிருப்பது தெரிய வந்தது. மொத்த குழந்தைகளில் 43% பேர் பள்ளியில் சேர்க்கப்பட்டுள்ளனர்.
மாவட்டங்கள்
இந்த மாகாணத்தில் கீழ்க்காணும் மாவட்டங்கள் உள்ளன. அவை அசாதாபாத் மாவட்டம், பார் குனர் மாவட்டம், சப்பா தாரா மாவட்டம், டங்காம் மாவட்டம், தரா-ஈ-பேச் மாவட்டம், காசியாபாத் மாவட்டம், காஸ் குனர் மாவட்டம், மரவரா மாவட்டம், நரங் ஆவ் பதில் மாவட்டம், நரி மாவட்டம், நூர்கல் மாவட்டம், சாவ்கை மாவட்டம், ஷைகல் மாவட்டம், சீர்கனி மாவட்டம், வட்டாபூர் மாவட்டம் ஆகியன.
இணைப்புகள்
பகுப்பு:ஆப்கானித்தானின் மாகாணங்கள் பகுப்பு:குனர் மாகாணம் பகுப்பு:ஆசிய மாதக் கட்டுரைகள் நவம்பர் 2015
எனது பயணம் (நூல்)
எனது பயணம் சுவாமி விவேகானந்தரின் பயண நூல். விவேகானந்தரின் நகைச்சுவை உணர்வுக்கும், வரலாற்று உண்மைகளை நகைச்சுவையாகவே தரும் திறமைக்கும் ஒரு சான்று நூல். சுவாமி விவேகானந்தரின் நூல்களுள் இது வித்தியாசமான ஒன்று. இராமகிருஷ்ண மடத்தால் வெளியிடப்பட்டது.
முதல் அத்தியாயம்
சுவாமி விவேகானந்தர் இரண்டாம் முறை மேலைநாடுகளுக்கு 1899 ஆம் ஆண்டு ஜூன் 20 ஆம் நாள் நீராவிக் கப்பல் கோல்கொண்டாவில் கல்கத்தாவிலிருந்து கிளம்பினார். பிரயாணத்தில் அவரது சக பிரயாணிகள் சுவாமி துரியானந்தரும், சகோதரி நிவேதிதையும். வரலாற்றை படிப்போருக்கு ஆர்வம் ஏற்படும் விதத்தில் கூறுகிறார் சுவாமி விவேகானந்தர். இதில் கப்பல் பிரயாணிகள் சேர்ந்து ஒரு சுறாமீனைப் பிடிக்கும் நிகழ்வை விவரிக்கும் இடத்தில், அந்த இடத்திற்கே படிப்போரை அழைத்துச் சென்றுவிடுகிறார்.
இரண்டாம் அத்தியாயம்
1900 ஆம் ஆண்டின் இறுதி0pயில் மேலைநாட்டிலிருந்து திரும்பிவரும் வழியிலான பயண விவரங்கள் தரப்பட்டுள்ளன. இதில் சக பிரயாணிகள் பிரபல பாடகி கால்வே, பிரபல எழுத்தாளர் ஜூல் போவா மற்றும் ஃபாதர் லாய்சன் ஆகியோர்.
இதில் சுவாமி விவேகானந்தரது நாடுகளைப் பற்றிய தீர்க்க தரிசனங்களும் அடங்கியுள்ளன: "செர்பியா,பல்கேரியா போன்றவை துருக்கி மாவட்டங்கள். ரஷ்ய-துருக்கிப் போருக்குப் பின் பேரளவிற்குச் சுதந்திரம் அடைந்துள்ளன...பெருமளவுக்கு ரத்தம் சிந்தி, பல ஆண்டுகள் போராடி அவர்கள் துருக்கியிடமிருந்து விடுதலை அடைந்தனர். ஆனால் கூடவே ஒரு சங்கடமான பிரச்சினையும் எழுந்துள்ளது. ஐரோப்பிய முறையில் அவர்கள் தங்களுக்கென ராணுவத்தை உருவாக்கிக் கொள்ள வேண்டும். இல்லையெனில் ஒருநாள் கூட அவர்களால் பாதுகாப்பாக இருக்க முடியாது. இன்றோ நாளையோ அவர்கள் ரஷ்யாவினால் அடிமை கொள்ளப்படுவது உறுதி..." after this its over
பிற்சேர்க்கை
அவர் எழுதி வைத்திருந்த கான்ஸ்டான்டி நோபிள், ஏதன்ஸூம் கிரீஸூம், லூவரி மியூசியம் பற்றிய குறிப்புகள் இந்தப் பகுதியில் தரப்பட்டுள்ளன.
மேற்கோள்கள்
பகுப்பு:இராமகிருஷ்ண மட நூல்கள்
பாடகச்சேரி பச்சை காளியம்மன் கோயில்
பாடகச்சேரி பச்சை காளியம்மன் கோயில் தமிழ்நாட்டில் திருவாரூர் மாவட்டம், பாடகச்சேரி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிங்கம்பாறை
சிங்கம்பாறை இந்தியாவில் தமிழ்நாட்டிலுள்ள திருநெல்வேலி மாவட்டதில் அமைந்துள்ள கிராமம் ஆகும். இது முக்கூடல் பேரூராட்சியில், முக்கூடலுக்கு வட திசையில் அமையப்பெற்றுள்ளது.
மக்கள்
இவ்வூரில் சுமார் 3000 க்கும் அதிகமான மக்கள் வாழ்கின்றனர், அவர்களில் அதிகமானோர் கிறித்தவர்கள் ஆவர், அவர்களுடன் மிகக் குறைந்த அளவில் இந்துக்களும் வாழ்கின்றனர். கிறித்தவர்களில் கத்தோலிக்க கிறித்தவர்களாகவும், லத்தின் முறை கிறித்தவர்களாகவும், சீர்திருத்த திருச்சபை கிறித்தவர்களாகவும் உள்ளனர்.
ஆதாரங்கள்
பகுப்பு:திருநெல்வேலி மாவட்டத்திலுள்ள கிராமங்கள்
ஹரி எலியோட்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1891 பிறப்புகள் பகுப்பு:1976 இறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:ஆங்கிலேயக் குச்சக் காப்பாளர்கள்
சி. எஸ். ஐ. இம்மானுவேல் தேவாலயம், சேலம்
சி.எஸ்.ஐ இம்மானுவேல் தேவாலயம், சேலம், இந்தியாவின் தமிழ்நாடு, சேலத்தின் மையப்பகுதியில் சாரதா கல்லூரி சாலையில் அமைந்துள்ளது. இந்தத் தேவாலயத்தில் வழிபாடுகள் தமிழ் மற்றும் ஆங்கிலத்தில் நடத்தப்படுகின்றன.
வரலாறு
மே 1840 ஆம் ஆண்டு, இலண்டன் மறைப்பணியாளர் சங்கத்தின் செருமானிய மறைப்பணியாளரும், சேலத்தின் அப்போசுதலர் என்று அழைக்கப்படுபவருமான மதிப்பிற்குரிய ஜே.எம் லெக்லர் (மதிப்பிற்குரிய. ஜான் மைக்கேல் லெக்லர் - 1804 - 1861), சேலம் மறைப்பணிகளுக்கான பொறுப்பேதற்கு கோயம்புத்தூரிலிருந்து சேலத்திற்கு வந்தார். அவர் ஏற்கனவே இந்தியாவில் ஐந்து ஆண்டுகள் இப்பணியில் இருந்தவர் ஆவார். இதில் நான்கு ஆண்டுகள்  திருநெல்வேலியின் அப்போஸ்தலர் என்று அழைக்கப்பட்ட மதிப்பிற்குரிய  CTE ரீனியசுடன் (1790 - 1838) இணைந்து பணிபுரிந்தார். 1840 ஆம் ஆண்டில் மதி. ஜே.எம். லெக்லர் சேலத்தில் முதன்முதலில் ஒரு தொழில் பள்ளியைத் தொடங்கினார். பிரித்தானிய இந்தியா முழுவதிலும், இந்தப் பள்ளி,   இந்தியாவில் தொழில்துறை கல்வியின் முதல் பள்ளி என்று அழைக்கப்பட்டது  இதன் மூலம் மதி. ஜே.எம். லெக்லர், இந்தியாவின் தொழில்துறை கல்வியின் தந்தை (ஆங்கிலம்: the father of Industrial education in India) என்றும் அழைக்கப்பட்டார். (சரிபார்க்கப்பட்ட வரலாறு). தொழில்துறை பள்ளியை மேம்படுத்த மதி. ஜே.எம் லெக்லருக்கு மிகத் திறமையான தொழிலாளர்களும் கைவினைஞர்களும் தேவைப்பட்டனர். எனவே அவர் திருநெல்வேலியிலிருந்து திறமையான தொழிலாளர்களை பாளையங்கோட்டையைச் சேர்ந்த கேடசிஸ்ட் ஈ. டேவிட் தலைமையில் அழைத்தார். கேடசிஸ்ட் ஈ. டேவிட், மதி.. ஜே.எம். லெக்லரிடம் திருநெல்வேலியில் நன்கு பயிற்சி பெற்றவர் ஆவார். திருநெல்வேலியைச் சேர்ந்த 30 திறமையான தொழிலாளர்கள், தங்கள் குடும்பங்களுடன்  சேலம் வந்தனர். தொழிற்கல்வி பள்ளியில் அவர்களது தொழில்களுக்கு ஏற்ப வேலைகள் வழங்கப்பட்டன. சேலத்தின் செவ்வாய்பேட்டை பகுதியில் உள்ள சேலம் மறைப்பணி வளாகத்தில் இக்குடும்பத்தினர்கள் குடியமர்த்தப்பட்டனர்.
தேவாலய குழு
தற்போதைய குழுவில் ஒன்பது ஆயர் குழு (pastorate) மற்றும் நான்கு மாவட்ட சபை (District Council) உறுப்பினர்கள் இடம்பெற்றுள்ளனர்.
சி.எஸ்.ஐ க்கு மாற்றம்
இந்திய சுதந்திரத்திற்குப் பிறகு, இந்திய இந்திய அரசாங்கம், அனைத்து அரசாங்க தேவாலயங்களின் உரிமையையும், இந்தியாவில் உள்ள அனைத்து தேவாலய சொத்துக்களுக்கும் முழுமையான உரிமையாளர்களாக, கல்கத்தாவில் உள்ள இந்திய தேவாலய அறங்காவலர்களுக்கு மாற்றியது. இருப்பினும், தேவாலயத்தின் பராமரிப்பு உள்ளூர் மறைமாவட்டத்தின் பொறுப்பாகும். செப்டம்பர் 1947 ஆம் தேதி தென்னிந்திய திருச்சபை உருவானதைத் தொடர்ந்து, கிறித்துவ தேவாலயம் (Christ Church), மைசூர் மறைமாவட்டத்தின் கீழ் வந்தது. 1950 ஆம் ஆண்டில், இந்தத் தேவாலயம், புதிதாக உருவாக்கப்பட்ட கோயம்புத்தூர் மறைமாவட்டத்திற்கு மாற்றப்பட்டது. 1963 ஆம் ஆண்டில், கல்கத்தாவில் உள்ள இந்திய தேவாலய அறங்காவலர்களால் நடத்தப்பட்ட தேவாலயங்களின் உரிமையானது தென்னிந்திய திருச்சபை (Church of South India) அறக்கட்டளை சங்கத்திற்கு மாற்றப்பட்டது. இலண்டன் மறைப்பணியாளர் சங்கத்தின் தேவாலயமும் (Chapel) தென்னிந்திய திருச்சபையின் கட்டுப்பாட்டின் கீழ் வந்தது
நிகழ்காலம்
தற்போது, சி.எஸ்.ஐ. இம்மானுவேல் தேவாலயத்தில் ஒரு சமூகக் கூடமும் உள்ளது. சேலத்தின் பழைய ஆங்கிலிகன் கல்லறையும் இந்த தேவாலயத்தால் நிர்வகிக்கப்படுகிறது. சமீபத்தில், சில சீரமைப்பு பணிகள் மேற்கொள்ளப்பட்டன.
ஊத்துக்காடு ஊராட்சி, காஞ்சிபுரம்
ஊத்துக்காடு ஊராட்சி (Uthukkadu Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள வாலாஜாபாத் வட்டாரத்தில் அமைந்துள்ளது. இந்த ஊராட்சி, உத்திரமேரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2677 ஆகும். இவர்களில் பெண்கள் 1318 பேரும் ஆண்கள் 1359 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சரளா பிர்லா
சரளா பிர்லா (Sarala Birla)(23 நவம்பர் 1923 - 28 மார்ச் 2015) என்பவர் இந்தியத் தொழிலதிபர்களின் ஒருவரான பிர்லா குடும்பத்தின் முக்கிய உறுப்பினர் ஆவார். இவர் இந்திய பொதுக் கல்வியின் மேம்பாட்டில் ஆர்வம் காட்டினார். இவர், தனது கணவனுடன் சேர்ந்து, தமது குடும்பத்தின் ஆதரவில் சுமார் 45 கல்வி நிறுவனங்களை நிறுவியுள்ளார்.
வாழ்க்கை வரலாறு
சரளா பிர்லா பாரம்பரிய மார்வாடி இந்து குடும்பத்தில் பிறந்தார். காந்திய கல்வியாளரும் சுதந்திரப் போராட்ட வீரருமான பிரிஜ்லால் பியானி மற்றும் சாவித்திரி தேவி பியானி ஆகியோரின் மகளாகப் பிறந்தார். இவர் ராஜஸ்தானின் குச்சாமனில் தனது தாய்வழி பாட்டியின் வீட்டில் பிறந்தார். இவருடைய குடும்பம் ராஜஸ்தானைச் சேர்ந்தது. ஆனால் இவருடைய தந்தை மகாராட்டிராவின் அகோலாவில் குடியேறினார். அகோலாவில் தான் சரளா வளர்ந்தார். சரளா உள்ளூர் அரசுப் பள்ளியில் மராத்தி மொழியில் கல்வி பயின்றார். இதனால் சரளா மராத்தி மொழியிலும், அவரது தாய் மொழியான மார்வாரி மொழியிலும் சரளமாக மொழியாற்றல் பெற்றார். ஆறாம் வகுப்பு முதல் பள்ளியில் ஆங்கிலமும் கற்பிக்கப்பட்டது. இந்த நேரத்தில் சரளா இந்தி மொழியினையும் கற்றுக்கொண்டார். சரளா பல மொழி பேசும் மக்களிடையே வளர்ந்ததால் தானும் பலமொழிகளைக் கற்றுக்கொண்டார். மேலும் முற்றிலும் புதிய மொழியான பிரெஞ்சு மொழியைக் கற்றுக்கொள்வதிலும் உறுதியாக இருந்தார்.
ஏப்ரல் 1941இல் சரளா பிர்லா பசந்து குமார் பிர்லாவினை மணந்தார். ஜம்னலால் பஜாஜ் மற்றும் மகாத்மா காந்தியால் இவர்கள் இருவரும் ஒருவருக்கொருவர் அறிமுகப்படுத்தப்பட்டனர். பசந்து குமார் கன்சியாம் தாசு பிர்லாவின் மகன் ஆவார். இந்த திருமணத்திற்குப் பிறகு சர்லா பிர்லா ஒரு பெரிய குடும்பத்தின் குலத்தலைவியானார்ர். இவர்கள் சில நேரங்களில் "பிர்லா பேரரசின் முதல் தம்பதி" என்றும் குறிப்பிடப்படுகிறார்கள். இவர்களுக்கு ஆதித்யா விக்ரம் பிர்லா என்ற மகன் இருந்தார். இவரது ஒரே மகனான ஆதித்யா விக்ரம் பிர்லா 1995ஆம் ஆண்டின் முற்பகுதியில் இறந்தார், பின்னர் இவரது பாட்டியான குமார் மங்கலம் பிர்லாவும் இறந்தார்.
அருளடைமை
வலது|thumb| ராஜ ரவிவர்மா, மேனகா மற்றும் சகுந்தலா (1891), கொல்கத்தாவில் பிர்லா கலை மற்றும் கலாச்சார அகாடமி இவர் தனது சமூக மற்றும் சேவை நடவடிக்கைகளின் மூலம் குறிப்பிடத்தக்கப் பங்களிப்புகளைச் செய்தார். பின்வரும் நிறுவனங்களை நிறுவி அதன் அறங்காவலர் அல்லது வேறுவிதமாக நிர்வாகத் தொடர்புகள் மூலம் சேவையாற்றுகின்றனர். இவற்றில் முக்கியமானவை: 1) பிர்லா தொழில்நுட்ப மற்றும் அறிவியல் கழகம், பிலானி, 2) பி. கே. பிர்லா பொறியியல் தொழில்நுட்ப நிறுவனம், பிலானி, 3) பி.கே. பிர்லா கலை, அறிவியல் மற்றும் வணிக கல்லூரி, கல்யாண், 4) பி. கே. பிர்லா பொதுப் பள்ளி, கல்யாண், 5) மகாதேவி பிர்லா உலக கழகம், 6) மகாதேவி பிர்லா சிசு விகார், 7) பிர்லா கலை மற்றும் கலாச்சார அகாதமி, கல்கத்தா, 8) சுவார் சங்கம், கல்கத்தா, 9) சங்கீத கலா மந்திர், கல்கத்தா, 10) சங்கீத கலா மந்திர் அறக்கட்டளை, கல்கத்தா மற்றும் 11) பிர்லா பாரதி, கல்கத்தா ஆகும்.
கொல்கத்தாவில் உள்ள பிர்லா கலை மற்றும் கலாச்சார அகாதமியில் காட்சிக்கு வைக்கப்பட்டிருக்கும் சரளா பிர்லாவின் சேகரிப்பாகும். இது இந்தியாவின் தனியார் சேகரிப்புகளில் குறிப்பிடத்தக்க ஒன்றாகும். பிர்லா கலை மற்றும் கலாச்சார கழகம் மற்றும் சங்கீத கலா மந்திர் இத்தம்பதியினரால் அமைக்கப்பட்டது ஆகும்.
வாழ்க்கை
சரளா, சுதந்திரப் போராட்ட வீரரும், இந்திய தேசிய காங்கிரஸ் கட்சித் தொண்டருமான பிரிஜ்லால் பியானியின் மகளாகப் பிறந்தார். வழக்கத்திற்கு மாறாக முற்போக்கான குடும்பத்தில் பிறந்த சரளாவிற்குப் பெண்கள் கல்வியின் அவசியத்தினால் சரளாவும் கல்வி கற்க வேண்டும் என்று நம்பினர். இவர்களின் திருமணம் ஜம்னாலால் பஜாஜ் மற்றும் மகாத்மா காந்தியால் ஏற்பாடு செய்யப்பட்டுப் பெற்றோர்களால் சிறப்பாக நடத்தப்பட்டது. சரளா நினைவு கூறுகிறார்:
2015 மார்ச் 28 அன்று, கன்சிராம் தாசு பிர்லாவின் 121வது ஆண்டு நிறைவைக் குறிக்கும் விழாவில் கலந்து கொள்வதற்காகச் சரளா தில்லியில் இருந்தார். சக்கர நாற்காலியில் செல்லும்போது மின் உயர்த்தி சம்பந்தப்பட்ட சிறிய விபத்தில் காயமடைந்து, முதுமை தொடர்பான இதய செயலிழப்பு காரணமாக இறந்தார். அப்பொழுது அவருக்கு வயது 91.
வெளி இணைப்புகள்
பகுப்பு:வங்காளப் பெண் அறிவியலாளர்கள் பகுப்பு:நாகவுர் மாவட்ட நபர்கள் பகுப்பு:2015 இறப்புகள் பகுப்பு:1923 பிறப்புகள் பகுப்பு:கொல்கத்தா நபர்கள்
பிராங்க்ஃபுர்ட் பங்கு சந்தை
பிராங்பேர்ட் பங்கு சந்தை உலகின் மிகப்பெரிய பங்கு சந்தைகளில் ஒன்றாக உள்ளது. ஐரோப்பிய சந்தையில் ஒரு மிக பெரிய பங்கு பரிவர்த்தனை சந்தையாக உள்ளது. ஃப்ராங்பர்ட் பங்கு பரிவர்த்தனை 250 மேற்பட்ட சர்வதேச வர்த்தக நிறுவனங்கள் கொண்டிருக்கிறது.
மேற்கோள்கள்
பகுப்பு:பங்குச் சந்தை
அலவாய்ப்பட்டி பாலசுப்ரமணியசுவாமி திருக்கோயில், நாமக்கல்
அலவாய்மலை சுப்பராயர் கோயில் அல்லது அலவாய்ப்பட்டி பாலசுப்ரமணியசுவாமி திருக்கோயில் நாமக்கல் மாவட்டம் வெண்ணந்தூர் அலவாய்ப்பட்டி  என்னும் ஊரில்  அமைந்துள்ளது.
தல வரலாறு :இங்கு சித்தர்கள் பலர் தங்கி ரசவாதம் மூலமாக பொன் செய்து சேர்த்து வைத்தனர். அதை பழனி முருகப்பெருமான் கண்ணுற்று சித்தர்கள் பொன் செய்யும் வேலையில் இருந்து அவர்களை தடுத்தாட் கொள்ள விரும்பி திருவிளையாடல் செய்ய விரும்பினார். சித்தர்களிடம் சென்று ஆடுமேய்க்கும் இளைஞனைப் போன்று சீடராக சேர்ந்தார். ஒரு நாள் அந்த பொன் மலையை தூக்கிக் கொண்டு ஓட்டம் பிடித்தார். அதை தற்போது வையப்பமலை என்ற இடத்தில் வைத்தார் என்பது புராணவரலாறு ஆகும்.
திருவிழா
இக்கோவிலில் ஒவ்வொரு ஆண்டும் பங்குனி மாதம் பங்குனி உத்திரத் தேர் திருவிழா வெகுசிறப்பாக நடைபெற்று வருகின்றது. மேலும் சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர். ஆகிய விழா நாட்களில் உற்சவங்கள் நடக்கிறது.
திறக்கும் நேரம்
காலை 6 மணி முதல் 12.30 மணி வரை,மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.
வெளி இணைப்புகள்
பகுப்பு:நாமக்கல் மாவட்டத்திலுள்ள முருகன் கோயில்கள்‎
உயிரிப்பலபடி
உயிரிப்பலபடி என்பது உயிருள்ளவற்றால் உருவாக்கப்படும் பலபடி ஆகும். பாலிநூக்ளியோடைடுகள், பாலிபெப்டைடுகள் மற்றும் பாலிசாக்கரைடுகள் உயிரிப்பலபடிகளுக்கு உதாரணங்கள் ஆகும்.
புவியில் மிக அதிகமாய்க் காணப்படும் உயிரிப் பலபடி செல்லுலோஸ் ஆகும். தாவர உடலில் 33 விழுக்காடு செல்லுலோஸ் உள்ளது. பருத்தியில் 90 விழுக்காடும் மரக்கட்டையில் பாதியும் செல்லுலோசால் ஆனவை.
பகுப்பு:மூலக்கூற்று உயிரியல்
தக்காளிச் சட்னி
தக்காளிச் சட்னி என்பது சிற்றுண்டியுடன் தொட்டுச் சாப்பிடும் ஒரு வகை உணவுப் பொருள் ஆகும். இந்த உணவுப் பொருள் தக்காளியைப் பிரதானமாகப் பயன்படுத்திச் செய்யப்படுகிறது. இது இட்லி, தோசை, பூரி, சப்பாத்தி போன்றவற்றிற்குத் துணை உணவாக அல்லது தொடுகறியாகப் பயன்படுத்தப்படுகிறது.
செய்முறை
மேற்கண்ட அனைத்தையும் நன்றாக வதக்கி தேவையான உப்புடன் அரைத்துத் தாளிக்க வேண்டும்.
இவற்றையும் பார்க்கவும்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள் பகுப்பு:தென்னிந்திய சமையல் பகுப்பு:உணவுப் பொருட்கள்
முண்டக்கல் கடற்கரை
முண்டக்கல் கடற்கரை (மலையாளம்  : മുണ്ടയ്ക്കല് ബീച്ച്), என்பது கேரளத்தின், கொல்லம் நகரத்தில் பிரபலமான கடற்கரைகளில் ஒன்றும், கேரளத்தின்  பிரபலமான ஒரு சுற்றுலா மையமாகும். இந்த கடற்கரை முண்டக்கலில் அமைந்துள்ளது, இது கொல்லத்தின் ஒரு முக்கியமான புறநகர் பகுதியாகவும், முந்திரி பதப்படுத்தும் மையமாகவும் உள்ளது. 21 ஜூன் 2016 அன்று 'ஹன்சிதா' என்ற தூர்வாரி கப்பல் இந்தக் கடறவகரையில் தரைதட்டிய பின்னர் முண்டக்கல் கடற்கரை உலகப் புகழ் பெற்றது. டிரெட்ஜர் கப்பலை அகற்றும் பணி 18 அக்டோபர் 2017 அன்று தொடங்கியது. இந்த கடற்கரை 'முண்டக்கல் பாபனாசம் கடற்கரை' என்றும் அழைக்கப்படுகிறது. முண்டக்கல் பாபனாசம் கடற்கரையின் நீரில் நீராடுவது ஒருவர் செய்த பாவங்களை நீக்கும் என்று பக்தர்கள் நம்புகிறார்கள்.
அமைவிடம்
கொல்லம்-பரவூர் கடற்கரைச் சாலையின் ஓரத்தில் முண்டக்கல் கடற்கரை அமைந்துள்ளது. இந்தக் கடற்கரை சுமார்    சின்னகடாவிலிருந்து 4 கி.மீ தொலைவிலும், பரவூரிலிருந்து 11.2 கி.மீ. தொலைவிலும் உள்ளது
முக்கியத்துவம்
'ஹன்சிதா' என்ற தூர்வாரிக் கப்பல் கரை தட்டியதன் காரணமாக கடற்கரை இப்போது கொல்லம் நகரத்தின் முக்கிய சுற்றுலா தலங்களில் ஒன்றாகியுள்ளது. இந்த கப்பல் நவம்பர் 2013 முதல் கொல்லம் கடற்கரையில் இருந்து 3 கடல் மைல் தொலைவில் நங்கூரமிட்டிருந்தது. கடும் அலைகளின் காரணமாக, இந்தக் கப்பல் ஜூன் 2016 இல் முண்டக்கல் கடற்கரையில் கரை ஒதுங்கியது.
வருடாந்திர 'பலிதர்பணம்' சடங்கிற்கு இந்த கடற்கரை ஒரு முக்கியமான இடமாகும். இந்து மத நம்பிக்கைகளின்படி, மலையாள மாதமான கார்கிடகோமில் அமாவாசை நாளில் செய்யப்படும் இந்தச் சடங்கு தங்கள் முன்னோர்களின் ஆத்மாக்களை சாந்தியடையச் செய்யும் மற்றும் எதிர்வரும் ஆண்டுகளில் நல்ல அதிர்ஷ்டத்தை கொண்டு வரும் என்ற நம்பிக்கை உள்ளது. பெண்கள், குழந்தைகள் உட்பட ஆயிரக்கணக்கான பக்தர்கள் ஒவ்வொரு ஆண்டும் திருமுல்லாவரம் கடற்கரை, முண்டக்கல் கரை, கேரளத்தின் பிற பிரபல கடற்கரைகள், ஆற்றங்கரைகளில் 'பலி தர்பணம்' வழங்குகிறார்கள்.
புற இணைப்புகள்
பகுப்பு:கொல்லத்திலுள்ள சுற்றுலாத் தலங்கள் பகுப்பு:கேரளக் கடற்கரைகள்
வன்னி (இலங்கை)
மன்னார், வவுனியா, கிளிநொச்சி, முல்லைத்தீவு ஆகிய மாவாட்டங்களை உள்ளடக்கிய பெருநிலப் பரப்பு வன்னி அல்லது வன்னிப் பெருநிலப்பரப்பு எனப்படுகின்றது. வன்னி இலங்கை வட மாகாணத்தின் ஒரு பகுதியாகும். இது தமிழர்களின் பாரம்பரிய தாயகப் பிரதேசமாகும். இதன் அபரப்பளவு ஏறத்தாழ 7,650 கிமீ2. ஈழப்போரில் இப்பிரதேசத்தின் மக்கள் தொகை மற்றும் உட்கட்டுமானங்கள் வெகுவாகப் பாதிப்படைந்தன.
வெளி இணைப்புகள்
பகுப்பு:வட மாகாணம், இலங்கை பகுப்பு:கிளிநொச்சி மாவட்டம் பகுப்பு:வவுனியா மாவட்டம்
எரமநாயக்கன்பட்டி ஊராட்சி
எரமநாயக்கன்பட்டி ஊராட்சி (Eramanaickenpatti Gram Panchayat), தமிழ்நாட்டின் திண்டுக்கல் மாவட்டத்தில் உள்ள பழனி வட்டாரத்தில் அமைந்துள்ளது. இந்த ஊராட்சி, ஒட்டன்சத்திரம் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1770 ஆகும். இவர்களில் பெண்கள் 884 பேரும் ஆண்கள் 886 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
தெற்கு விசாகப்பட்டினம் சட்டமன்றத் தொகுதி
தொகுதிக்கு உட்பட்ட பகுதிகள்
இத்தொகுதியில் விசாகப்பட்டினம் நகர மண்டலத்தில் உள்ள விசாகப்பட்டினம் நகராட்சியின் 12 முதல் 34 வரையிலான எண்களைக் கொண்ட வார்டுகளும், 42, 43 ஆகிய எண்களைக் கொண்ட வார்டுகளும், 46, 47, 48 ஆகிய வார்டுகளும் சேர்க்கப்பட்டுள்ளன.
சான்றுகள்
பகுப்பு:ஆந்திரப் பிரதேச சட்டமன்றத் தொகுதிகள்
டெண்ட்ரோக்னைடு மொராய்ட்ஸ்
விளக்கம்
''டி. மொராய்ட்ஸ்'' என்பது 3 மீ (10 அடி) க்கும் குறைவான உயரத்தில் பொதுவாக பூக்கும் மற்றும் பழம்தரும் ஒரு பல்லாண்டு தாவரமான ஒரு புதர் ஆகும். ஆனால் இது 10 மீ (33 அடி) வரை எட்டும். இதன் தண்டு, கிளைகள், இலைக்காம்புகள், இலைகள், பழங்கள் என அனைத்தும் கொட்டும் இழைகள் நிறைந்திருக்கும்.
பூதபாலங்கா ஆறு
பூதபாலங்கா ஆறு (ஒடியா: ବୁଢାବଳଙ୍ଗ ନଦୀ) இந்திய மாநிலமான ஒடிசாவில் உள்ள மயூர்பஞ்சு மற்றும் பாலேசுவர் மாவட்டங்கள் வழியாகப் பாய்கின்ற ஆறு ஆகும். இது பாலங்கா ஆறு என்றும் அழைக்கப்படுகிறது.
டெண்ட்ரோக்னைடு மொராய்ட்ஸ்
விளக்கம்
இது 12–22 cm நீளமும் 11–18 cm அகலமும் கொண்ட பெரிய, இதய வடிவிலான,  பல்விளிம்புடைய இலைகளைக் கொண்டுள்ளது. இலையின் நடுப்பகுதியின் இருபுறமும் ஆறு முதல் எட்டு ஜோடி பக்கவாட்டு நரம்புகள் உள்ளன. இலைக்காம்பு மிகவும் நீளமானது, இலைப்பரப்பு வரை நீளமானது, சுற்றி இலையடிச் செதில்கள் இருக்கும். இடது|thumb|213x213px| பழம்
பூதபாலங்கா ஆறு
ஆற்றோட்டம்
பூதபாலங்கா என்பது பழைய பாலாங்கா என்பதாகும். இந்த ஆறு சிமிலிபால் மலையில் தோன்றி பரேகிபனி அருவியாக விழுந்து பாய்கின்றது. பரேகிபனி அருவி இந்தியாவின் இரண்டாவது உயரமான அருவியாகும். இது சிமிலிபால் உயிர்க்கோளக் காப்பகம் தேசிய பூங்காவில் அமைந்துள்ளது. இது வடக்கு நோக்கி காரன்சியாபால் கிராமம் வரை ஓடி, தென்கிழக்காகத் திரும்பி ஜான்காபஹதி கிராம வரை தொடருந்து பாதைக்கு இணையாகச் செல்கிறது. பின் தன் பாதையை மாற்றி தெற்கு நோக்கிச் சென்று கத்ரா நாளாவினை சந்திக்கின்றது. சிமிலிபால் மலையில் உருவாகும் இரு நதிகள், பால்பலா மற்றும் சிப்பாட் இதன் கிளை நதிகளாகும். பாரிபடா வழியாகப் பாயும் இந்த ஆறு பாலாசோர் மாவட்டத்தில் வங்காள விரிகுடா கடலில் கலக்கின்றது.
டெண்ட்ரோக்னைடு மொராய்ட்ஸ்
விளக்கம்
பூந்துணர் ஒரே மாதிரியானது (அரிதாக இருபால் செடி). பூந்துணர் இலைக் கக்கத்தில் பிறக்கும். இது 15 செமீ (6 அங்குலம்) வரை நீளமாக வளரும், பெரும்பாலும் ஜோடியாக இருக்கும். இதில் ஆண் மற்றும் பெண் பூக்கள் இரண்டும் இருக்கும். அவை மிகவும் சிறியதாக இருக்கும், இதழ் வட்டத்தின் அளவு குறைவாக இருக்கும். இதழ் வட்டம் 1 cm  இக்கும் குறைவான அளவுள்ளதாக இருக்கும். ஆண்டு முழுவதும் பூக்கும், ஆனால் பெரும்பாலும் கோடையில் மிகுதியாக பூக்கும்.
பூதபாலங்கா ஆறு
ஆற்று தரவு
பூதபாலங்கா ஆறு சுமார் 175 km நீளம் மற்றும் மொத்த நீர்ப்பிடிப்பு பரப்பளவு 4840 km2. இதன் முக்கிய துணை நதிகள் சோன், கங்காதர் மற்றும் கேட்ரா ஆகும்.
டெண்ட்ரோக்னைடு மொராய்ட்ஸ்
விளக்கம்
இந்த தாவர இனத்தின் பழங்கள் ஒரு வெடியா உலர்கனி (ஒரு சிறிய விதை போன்ற பழம்) ஆகும். இது கோள வடிவில், இளஞ்சிவப்பு முதல் வெளிர் ஊதா நிறத்தில், மல்பெரி போன்ற தோற்றத்தைக் கொண்டுள்ளது. ஒவ்வொரு வெடியா உலர்கனியும், வெறும் 2 mm நீளம் கொண்டவை. இவை சிறிய சதைப்பற்றுள்ள திசுப்பையில் உள்ளன. இந்த தாவரத்தின் மற்ற பகுதிகளைப் போலவே, இதன் பழக்குலையும் கொட்டும் இழைகள் நிறைந்ததாக இருக்கும். ஆனால் அவை அகற்றப்பட்டால் அவை உண்ணத்தக்கவை.
பூதபாலங்கா ஆறு
மேற்கோள்கள்
பகுப்பு:இந்திய ஆறுகள் பகுப்பு:ஒடிசாவின் ஆறுகள்
டெண்ட்ரோக்னைடு மொராய்ட்ஸ்
வகைபிரித்தல்
இந்த தாவர இனத்தின் மாதிரி 1819 ஆம் ஆண்டில் ஆலன் கன்னிங்காம் என்பவரால் எண்டெவர் ஆற்றுக்கு அருகில் சேகரிக்கப்பட்டது. மேலும் 1857 ஆம் ஆண்டில் ஹக் அல்கெர்னான் வெட்டெல் என்பவரால் அவரது படைப்பான மோனோகிராபி டி லா ஃபேமில் டெஸ் உர்டிசீஸ், ஆர்க்கிவ்ஸ் டு மியூசியம் டி ஹிஸ்டோயர் நேச்சர்ல்லே இதழில் இது விவரிக்கப்பட்டது. தற்போதைய இருசொற் சேர்க்கை வீ-லெக் செவ் என்பவரால் 1966 இல் தி கார்டன்ஸ் புல்லட்டின் சிங்கப்பூரில் வெளியிடப்பட்டது.
வடக்கு விசாகப்பட்டினம் சட்டமன்றத் தொகுதி
விசாகப்பட்டினம் வடக்கு சட்டமன்றத் தொகுதி (Visakhapatnam North Assembly constituency), ஆந்திரப் பிரதேச சட்டமன்றத்திற்கான தொகுதியாகும். இது விசாகப்பட்டினம் மாவட்டத்தில் உள்ள 15 தொகுதிகளில் ஒன்று. இத்தொகுதி பாராளுமன்றத்திற்கு விசாகப்பட்டினம் மக்களவைத் தொகுதியில் உள்ளது.
தொகுதிக்கு உட்பட்ட பகுதிகள்
இத்தொகுதியில் விசாகப்பட்டினம் நகர மண்டலத்தில் உள்ள விசாகப்பட்டினம் நகராட்சியின் 36 முதல் 41 வரையிலான வார்டுகளும், 44, 45 ஆகிய எண்ணைக் கொண்ட வார்டுகளும், - 49 முதல் 52 வரையிலான வார்டுகளும் சேர்க்கப்பட்டுள்ளன.
சான்றுகள்
பகுப்பு:ஆந்திரப் பிரதேச சட்டமன்றத் தொகுதிகள்
சிலுவையின் புனித பவுல்
சிலுவையின் புனித பவுல் (சனவரி 03 1694 - அக்டோபர் 18 1775) ஒரு இத்தாலிய கிறித்தவ புனிதரும், திருப்பாடுகள் சபையின் நிறுவனரும் ஆவார்.
வாழ்க்கை குறிப்பு
சிலுவையின் புனித பவுலின் இயற்பெயர் பவுலோ பிரான்செஸ்கோ தேனி ஆகும். இவர் சனவரி 03, 1694அன்று பியத்மாந்து, இத்தாலியில் பிறந்தார். ஒரு பணக்கார வியபாரியின் மகனான இவர் தனது 19ஆம் அகவையில் மனம்மாற்றம் பெற்று பக்தி நிறைந்த வாழ்க்கை வாழலானார். பிரான்சிசு டி சேல்சின் புத்தகங்களும், கப்புச்சின் சபைக் குருக்களின் அன்பு குறித்தான போதனைகளும் இவரிடம் அதிக தாக்கத்தை ஏற்படுத்தின. இவர் தனது வாழ்நாளெல்லாம் கடவுளை இயேசுவின் பாடுகளின் மூலம் எளிதில் காணலாம் என்று நம்பினார்.
தனது 26ஆம் வயதில் தொடர்ச்சியான செப அனுபவங்களின் மூலம் ஒரு புதிய துறவற சபையினைத் துவங்க இறை அழைத்தலை உணர்ந்தார். இவ்வாறு இவர் ஆரம்பித்ததே திருப்பாடுகள் சபை. இச்சபையினரின் அங்கியின் மேல் இயேசுவின் இருதயமும், "இயேசு கிறித்துவின் பாடுகள்" என்னும் வசனமும் பொறிக்கப்பட்டிருக்கும். இந்த சபைக்கு இவர் அளித்த பெயர், இயேசுவின் வறியோர், ஆனாலும் திருப்பாடுகளுக்கு இச்சபை அளித்த முக்கியத்துவத்தினால் இவர்கள் பின் நாட்களில் திருப்பாடுகளின் சபையோர் என அறியப்பட்டனர்.
இவரின் ஆயரின் தூண்டுதலால், இவர் மட்டுமே இச்சபையில் இருக்கும் போதே இவர் இச்சபையின் சட்ட நூலினை நாற்பது நாள் தியானத்துக்குப் பின் 1720இல் இயற்றினார். இச்சபையில் இவரின் சகோதரரே இவருக்குப் பின் சேர்ந்த முதல் உறுப்பினர் ஆவார். இதற்குப் பின் இச்சபை மெதுவாக வளரத்துவங்கியது. இவர் தனது வாழ்நாளில் பிறரின் ஆன்ம வழிகாட்டலுக்கு எழுதிய இரண்டாயிரத்துக்கும் மேலான கடிதங்கள் இப்போதும் பாதுகாக்கப்பட்டு வருகின்றன. இவர் 18 அக்டோபர் 1775இல் இறந்தார். அச்சமயத்தில் இவரின் சபையில் 180 குருக்கள் மற்றும் அருட்சகோதரர்கள் இருந்தனர்.
இவருக்கு 1 அக்டோபர் 1852இல் முக்திபேறு பட்டமும், 29 ஜூன் 1867இல் புனிதர் பட்டமும் அளிக்கப்பட்டது. இவரின் இறந்தநாளான 18 அக்டோபர், நற்செய்தியாளர் லூக்காவின் விழாவாக இருப்பதால் இவரின் விழாநாள் 19 அக்டோபர் ஆகும்.
முருகன் அசுவின்
முருகன் அசுவின் (Murugan Ashwin பிறப்பு: செப்டம்பர் 8, 1990) இவர் எழுத்தாளர் முருகனின் மகன் ஆவர். ஓர் இந்தியத் துடுப்பாட்ட வீரர் இவர் ரஞ்சிக் கோப்பைத் தொடர்களில் தமிழ்நாடு மாநில அணிக்காக விளையாடி வருகிறார். வலது கை மட்டையாளரும் இடதுகை கூக்ளி பந்துவீச்சாளருமான இவர் சேப்பாக் சூப்பர் கில்லீஸ், டெல்லி டேர்டெவில்ஸ், திண்டுக்கல் டிராகன்ச், கிங்சு லெவன் பஞ்சாப், ரைசிங் புனே சூப்பர் ஜெயண்ட்சு, ராயல் சேலஞ்சர்ஸ் பெங்களூரு ஆகிய அணிகளுக்காக விளையாடி வருகிறார்.
டிசம்பர் 11, 2015 ஆம் ஆண்டில் தனது முதல் பட்டியல் அ போட்டிகளில் விளையாடினார். 2015- 16 ஆம் ஆண்டிற்கான விஜய் அசாரே வாகையாளர் தொடரில் இவர் அறிமுகமானார். 2015-16 ஆம் ஆண்டிற்கான சையது முஸ்டாக் அலி கோப்பைக்கான தொடரில் சனவரி 2, 2016 அன்று தனது முதல் இருபது 20 போட்டியில் விளையாடினார்.
2016 ஆம் ஆண்டிற்கான இந்தியன் பிரீமியர் லீக் ஏலத்தில் இவரை ரைசிங் புனே சூப்பர் ஜெயண்ட்சு 4.5 கோடிகளுக்கு ஏலத்தில் எடுத்தது. அவரின் அடிப்படைத் தொகை 10 இலட்சமாக நிர்ணயம் செய்யப்பட்டிருந்த நிலையில் சுமார் 45 மடங்கு அதிக விலைக்கு இவர் ஏலம் எடுக்கப்பட்டார். 2017 இல் நடைபெற்ற இந்தியன் பிரீமியர் லீக்கில் டெல்லி டேர்டெவில்ஸ் அணி இவரை 1 கோடி ரூபாய்க்கு விளையாட ஏலத்தில் எடுத்தது.
2018 ஆம் ஆண்டிற்கான இந்தியன் பிரீமியர் லீக் தொடரில் ராயல் சேலன்சர்ஸ் பெங்களூரு அணிக்காக இவர் விளையாடினார். 2019 ஆம் ஆண்டிற்கான இந்தியன் பிரீமியர் லீக் வீரர்கள் ஏலத்தின்போது இவர் கிங்சு பெவன் பஞ்சாப் அணி இவரை ஏலத்தில் எடுத்தது.
உள்ளூர்ப் போட்டிகள்
இவர் எழுத்தாளர் முருகனின் மகன் ஆவர் .2012 ஆம் ஆண்டில் நடைபெற்ற ரஞ்சிக் கோப்பைத் தொடரில் இவர் அறிமுகமானார். நவம்பர் 2 இல் பி பிரிவில் நடைபெற்ற போட்டியில் ஒடிசா மாநிலத் துடுப்பாட்ட அணிக்கு எதிரான போட்டியில் இவர் தமிழ்நாடு அணி சார்பாக விளையாடினார்.
பட்டியல் அ துடுப்பாட்டம்
2015 ஆம் ஆண்டில் நடைபெற்ற விஜய் அசாரே துடுப்பாட்டத் தொடரில் இவர் பட்டியல் அ போட்டிகளில் அறிமுகமானார். டிசம்பர் 11, 2015 கட்டாக்கில்  அ பிரிவில் மும்பை அணிக்கு எதிரான போட்டியில் இவர் தமிழ்நாடு மாநில அணி சார்பில் தனது முதல் போட்டியில் விளையாடினார். அந்தப் போட்டியில் 2 பந்துகளைச் சந்தித்த இவர் ஓட்டங்கள் எடுதுவ்ம் எடுக்காமல் இறுதிவரை ஆட்டமிழக்காமல் இருந்தார். பின் பந்துவீச்சில் 7.2 ஓவர்களை வீசி 38 ஓட்டங்களை விட்டுக்கொடுத்து 3 இலக்குகளைக் கைப்பற்றினார். இந்தப் போட்டியில் தமிழ்நாடு மாநில அணி 26 ஓட்டங்களில் வெற்றி பெற்றது.
இந்தியன் பிரீமியர் லீக்
2019 இந்தியன் பிரீமியர் லீக்கில் மொகாலியில் நடைபெற்ற 55 வது போட்டியில் இவர் சென்னை சூப்பர் கிங்ச் அணிக்கு எதிரான போட்டியில் பஞ்சாப் அணி சார்பாக விளையாடினார். அதில் 3 ஓவர்கள் வீசி 33 ஓட்டங்களை விட்டுக்கொடுத்தார். ஆனால் இலக்கினைக் கைப்பற்ற வில்லை. இந்தப் போட்டியில் கிங்சு பெவன் பஞ்சாப் அணி 6 இலக்குகளால் வெற்றி பெற்றது.
மர்லோன் மல்லவராரச்சி
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1966 பிறப்புகள் பகுப்பு:வாழும் நபர்கள்
கண்ணகி வழக்குரைக் காவியம்
கண்ணகி வழக்குரைக் காவியம் என்பது ஈழத்து ஆரியச் சக்கரவர்த்திகள் கால தமிழ் இலக்கியம் ஆகும். இதை இயற்றியவர் செகவீரன். 2219 பாடல்களினால் அமைந்த இந்த நூலில் பதினைந்து காதைகள் உள்ளன. .
காதைகள்
1. வரம்பெறு காதை
2. கப்பல் வைத்த காதை
3. கடலோட்டுக் காதை
4. கலியாணக் காதை
5. மாதவி அரங்கேற்று காதை
6: பொன்னுக்கு மறிப்புக் காதை
7. சிலம்பு கூறல்: வழிநடைக் காதை
8. உயிர் மீட்சிக் காதை/அடைக்கலக் காதை
9. கொலைக் களக் காதை
10. குளிர்ச்சிக் காதை
வெளி இணைப்புகள்
பகுப்பு:சிலப்பதிகாரம் பகுப்பு:தமிழர் கப்பற்கலை பகுப்பு:ஈழத்து நூல்கள் பகுப்பு:ஈழத்துக் காப்பியங்கள்
சினேகதீரம் கடற்கரை
வலது|thumb|300x300px| சினேகதீரம் கடற்கரையின் நுழைவாயில் ஸ்னேகதீரம் கடற்கரை அல்லது காதல் கரை (Snehatheeram Beach அல்லது Love Shore) என்பது இந்தியாவின், கேரள மாநிலத்தில், உள்ள திருச்சூர் மாவட்டத்தின் தளிகுளத்தில் உள்ள ஒரு கடற்கரை ஆகும். இது அரபிக் கடலின் கரையோரத்தில் அமைந்துள்ளது. இது ஒவ்வொரு பருவ காலத்திலும் உள்நாட்டு சுற்றுலாப் பயணிகளை ஈர்க்கிறது. 2010 ஆம் ஆண்டில் கேரள சுற்றுலாத்துறையால் இந்த கடற்கரை சிறந்த கடற்கரை சுற்றுலாத் தலமாக தேர்ந்தெடுக்கப்பட்டது. இந்த கடற்கரையை கேரள சுற்றுலாத்துறை பராமரிக்கிறது.
வசதிகள்
இந்தக் கடற்கரைக்கு அருகில் அனைத்து வசதிகளுடன்கூடிய குழந்தைகள் பூங்கா அமைந்துள்ளது. பூங்காவிற்கான நுழைவு கட்டணம் வயது வந்தோருக்கு ரூ .10 மற்றும் குழந்தைகளுக்கு ரூ. 5 ஆகும். இங்கு கடல் உயிரினக் காட்சியகம், நன்கு பராமரிக்கப்படும் பூங்கா, நடைபாதைகள் ஆகியவை சுற்றுலாப் பயணிகளுக்கு ஏற்றதாக உள்ளது. திருச்சூரின் கடல் உணவை உண்பதற்கு நாலுக்கெட்டு என்ற உணவகம் சுற்றுலாப்பயணிகளின் வசதிக்காக அமைந்துள்ளது.
குறிப்புகள்
பகுப்பு:திரிச்சூர் மாவட்டக் கடற்கரைகள்
வன்னி
வன்னி என்ற தலைப்பில் உள்ள கட்டுரைகள்:
தவாங் மாவட்டம்
தவாங் மாவட்டம் இந்தியாவின் வடகிழக்கு மாநிலமான அருணாசலப் பிரதேசத்தில் அமைந்துள்ள ஒரு மாவட்டமாகும். இதுவே இந்தியாவின் மிகவும் குறைந்த மக்கள் தொகை கொண்ட ஏழாவது மாநிலமாகும். ஒரு காலத்தில் திபெத் நாட்டில் இனைந்து இருந்த இந்த மாவட்டம், 1914ஆம் ஆண்டு இந்தியாவுடன் இணைந்தது. 1962 ஆம் ஆண்டில் இப்பகுதியில் உள்ள பூம் லா கணவாய் பகுதியில் இந்திய சீனப் போர் நடைபெற்ற போது, இம்மாவட்டத்தின் பகுதிகள் சீனாவால் ஆக்ரமிக்கப்பட்டு இருந்தது. இதனால் பலமுறை இந்த இடம் தனக்கு சொந்தம் என்று கூறி வந்தது.
அமைப்பு
இந்த மாவட்டத்தின் தலைமை இடமாக தவாங் நகரம் உள்ளது. இதன் பரப்பளவு மொத்தம் 2172 சதுர கிலோமீடராகும். இது அருகில் உள்ள மேற்கு காமெங் மாவட்டத்தில் இருந்து, புதிதாக உருவாக்கப்பட்ட மாநிலமாகும்.இந்த மாவட்டம் மூன்று சட்டசபை உறுப்பினர் தொகுதிகளை கொண்டுள்ளது. இந்த மாவட்டத்தின் குறிப்பிடத்தக்க நகரங்களின் பட்டியல் பின்வருமாறு தவாங், லும்லா, ஜங், கிட்பி, பொங்கர், துடுங்கர், ஜெமிதங், முக்டோ, திங்பு, மற்றும் லௌ.
மக்கள்
இந்த மாவட்ட மக்களில் அதிகமானோர் பழங்குடி இன மக்களான அடி, ஜெக்ரிங், மொன்பா இனத்தை சேர்ந்தவர்கள்.
சுற்றுலாத் தளங்கள்
இங்குள்ள தவாங் மடாலயம் புத்த மதத்தினரிடம் மிகவும் பிரபலமான இடமாகும். இவ்விடம் சுற்றுலாப்பயனிகளால் விண்ணுலகின் சொர்க்கம் என்று அழைக்கப்படுகின்றது.
1,3-பென்சோயிருவாக்சோல்
1,3-பென்சோயிருவாக்சோல் (1,3-Benzodioxole, 1,3-பென்சோடையாக்சோல்) என்பது C6H4O2CH2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச் சேர்மம் 1,2-மெத்திலீனீராக்சிபென்சீன் என்றும் அழைக்கப்படுகிறது. நிறமற்ற இந்நீர்மச் சேர்மம் பென்சீன் வழிப்பொருள் என வகைப்படுத்தப்படுகிறது. தவிர மெத்திலீனீராக்சி வேதி வினைக்குழுவைக் கொண்டுள்ள ஒரு பல்லின வளையச் சேர்மம் எனவும் வகைப்படுத்தப்படுகிறது.
பென்சோயிருவாக்சால் சேர்மம் குறிப்பாக அதிக  முக்கியத்துவம் பெறவில்லை என்றாலும், மெத்திலீனீராக்சி பீனைல் குழுவைப் பெற்றுள்ள பல சேர்மங்கள் உயிரிமுனைப்பு கொண்டவையாக உள்ளன. இதனால் மருந்து வகைப் பொருட்களிலும் தீங்குயிரி கொல்லிகளிலும் இவற்றைக் காணமுடிகிறது
தயாரிப்பு
கேட்டகாலுடன் இருபதிலீடு செயப்பட்ட ஆலோமீத்தேன்களைச் சேர்த்து தொகுப்பு முறையில் 1,3-பென்சோயிருவாக்சோலைத் தயாரிக்கலாம்
மேற்கோள்கள்
பகுப்பு:பல்லின வளையச் சேர்மங்கள்
பத்ராஸ் பொகாரி
பத்ராஸ் பொகாரி (ஆங்கிலம்: Patras Bokhari) (பிறப்பு:1898 அக்டோபர் 1 & இறப்பு: 1958 டிசம்பர் 5 ) என பொதுவாக அழைக்கப்படும் சையத் அகமது ஷா ( உருது :  ) இவர் ஒரு பாக்கித்தானின் நகைச்சுவையாளர், எழுத்தாளர், ஒளிபரப்பாளர் மற்றும் இராஜதந்திரியுமாவார். அவர் ஐக்கிய நாடுகள் சபையின் பாக்கித்தானின் முதல் நிரந்தர பிரதிநிதியாக பணியாற்றினார். பிரித்தானிய இந்தியாவின் பெசாவரில் ஒரு காஷ்மீரி குடும்பத்தில் பிறந்த ஷா, பெசாவரில் உள்ள எட்வர்ட்ஸ் மிஷன் பள்ளியில் படித்தார். பின்னர் லாகூருக்குச் சென்று அங்கு அரசு கல்லூரியில் ஆங்கில இலக்கியம் பயின்றார்.
வாழ்க்கைக் குறிப்பு
பத்ராஸ் பெசாவரில் ஒரு காஷ்மீரி குடும்பத்தில் பிறந்தார் (19 ஆம் நூற்றாண்டில் பாரமுல்லாவிலிருந்து குடிபெயர்ந்தவர்கள்). இவரது தாயார் இந்த்கோவன் இனத்தைச் சேர்ந்தவர். பெசாவரில் குடியேறுவதற்கு முன்பு, அவரது மூதாதையர்கள் புகாராவிலிருந்து காஷ்மீருக்கு குடிபெயர்ந்தனர். பொகாரி தான் பிறந்த நகரத்தில் ஆரம்பக் கல்வியைப் கற்றார். 1916 இல் பெசாவரில் உள்ள இஸ்லாமியா கல்லூரியில்சேர்ந்து பயின்றார். பின்னர் லாகூரில் உள்ள அரசு கல்லூரியில் சேர்ந்து ஆங்கிலத்தில் முதுகலைப் படிப்பை முடித்த பின்னர் அதே கல்லூரியில் விரிவுரையாளராக பணியில் சேர்ந்தார். 1922 ஆம் ஆண்டில், ஒரு வருட படிப்புக்குப் பிறகு ஆங்கிலத்தில் முதுகலைப் பட்டம் பெற்று அதில் முதலிடம் பிடித்தார். அதன் பிறகு கல்லூரியில் விரிவுரையாளராக நியமிக்கப்பட்டார். இது அவரது படைப்புக் காலம் ஆகும். ஆங்கிலம் மற்றும் உருது ஆகிய இருமொழிகளிலும் சிறந்த புலமை பெற்றதனால் அவர் இம்மொழிகளில் வெளியான சிறந்த புத்தகங்கள் மற்றும் நாடகங்களை அவர் தீவிரமாக மொழிபெயர்த்தார். அவர் உயரமான மனிதராக இருந்தார். அவருடையக் கண்களில் நிறம் நீலமாக இருந்தது. கூர்மையான புத்தி, அதற்கீடான நாக்கு வனமை காரணமாக வாழ்க்கையில் முன்னோக்கி செல்ல ஆர்வமாக இருந்தார். பத்ராசின் சகோதரர் சுல்பிகர் அலி புகாரி பாக்கித்தானில் பிரபல ஒளிபரப்பாளராக இருந்தார்.
கேம்பிரிச்சு, இம்மானுவேல் கல்லூரியில் ஆங்கிலத்தில் ஒரு திரிபோசு முடிக்க போகாரி 1925 இல் லாகூரில் உள்ள அரசு கல்லூரியை விட்டு வெளியேறினார். பல ஆண்டுகளுக்குப் பிறகு, அவரைப் போற்றும் வகையில் போகாரி ஆங்கில பரிசு என்ற ஒன்று நிறுவப்பட்டது. 1927 ஆம் ஆண்டில், அவர் லாகூரில் உள்ள அரசு கல்லூரிக்குத் திரும்பி பேராசிரியராக சேர்ந்து 1939 வரை அங்கேயே இருந்தார். 1947 இல் பாக்கித்தான் சுதந்திரம் அடைவதற்கு முன்பு அகில இந்திய வானொலியின் இயக்குநராக இருந்தார். ஆங்கில இலக்கியப் பேராசிரியராக இருந்த அவர் 1947 முதல் 1950 வரை லாகூரில் உள்ள அரசு கல்லூரியின் முதல்வராகவும் பணியாற்றினார். உருது கவிஞர்களான பைஸ் அகமது பைஸ், நூன் மீம் ரஷீத் மற்றும் கன்ஹையலால் கபூர் ஆகியோர் அவரது மாணவர்களில் அடங்குவர்.
இறப்பு மற்றும் ஆளுமை
1923 ஆம் ஆண்டில், அவர் பஞ்சாபி மொழி பேசும் காஷ்மீரி பெண்மணியும் காவல்துறை கண்காணிப்பாளரின் மகளுமான சுபைதா வாஞ்சூவை மணந்தார். அவர்களுக்கு மூன்று குழந்தைகள் - மன்சூர் & ஆரூன், மற்றும் ஒரு மகள் ரோசன் அரா ஆகியோர். ரோசன் அரா குழந்தையாக இருக்கும்போதே இறந்து போனார். பத்ராஸ் பொகாரி 1958 டிசம்பர் 5 அன்று இறந்தார். நியூயார்க்கின் வல்கல்லா கல்லறையில் அடக்கம் செய்யப்பட்டு அனைவரது மனதிலும் இன்றும் அறிவார்ந்தவராக பணியாற்றி வருகிறார். முக்கிய பாக்கித்தானிய ஆங்கில மொழி செய்தித்தாள் ஒன்று அவரைப் பற்றி இவ்வாறு கருத்துரைக்கிறது, "கூடுதலாக அவர் தனது நண்பர்கள், தோழர்கள் மற்றும் மாணவர்களிடையே மிகுந்த பக்தியையும் அன்பையும் தூண்டினார்."
வெளி இணைப்புகள்
பகுப்பு:1898 பிறப்புகள் பகுப்பு:1958 இறப்புகள் பகுப்பு:பாக்கித்தானியர்கள்
சதூ சிங் தர்மொசோட்
சதூ சிங் தர்மொசோட் என்பவா்  இந்தியா வின்,  பஞ்சாப் மாநில அரசின்  சமூக நலன் மற்றும் வனத்துறை அமைச்சா்  ஆவாா். இவா்  இந்திய தேசிய காங்கிரஸின் உறுப்பினா் ஆவாா். பஞ்சாபின்நபா தொகுதியிலிருந்து பஞ்சாப் சட்டமன்றத்திற்குத் தேர்ந்தெடுக்கப்பட்டார்.
சவ்வாசுபுரம் ஊராட்சி
சவ்வாசுபுரம் ஊராட்சி (Savvaspuram Gram Panchayat), தமிழ்நாட்டின் விருதுநகர் மாவட்டத்தில் உள்ள திருச்சுழி வட்டாரத்தில் அமைந்துள்ளது. இந்த ஊராட்சி, திருச்சுழி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1599 ஆகும். இவர்களில் பெண்கள் 747 பேரும் ஆண்கள் 852 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
டைன் ஆற்றங்கரை நியூகாசில்
டைன் ஆற்றங்கரை நியூகாசில்  (Newcastle upon Tyne,, நியூகாசில் அப்பான் டைன், சுருக்கமாக நியூகாசில்)  வடகிழக்கு இங்கிலாந்தின் டைனும் வியரும் கௌன்ட்டியில் அமைந்துள்ள நகரமும் பெருநகர் பரோவும் ஆகும். வரலாற்றின்படி1974ஆம் ஆண்டுவரை இது நார்தம்பர்லாந்து கௌன்ட்டியின் அங்கமாக இருந்தது. டைன் ஆற்றின் வடகரையில் வடகடலிலிருந்து 8.5 mi தொலைவில் உள்ளது. முன்பு உரோமைப் பேரரசின் குடியிருப்பாக இருந்த பொன்சு ஏலியசு என்றவிடத்திலேயே இந்நகரம் வளர்ந்துள்ளது. இங்கு இங்கிலாந்தைக் கையகப்படுத்திய நோர்மாந்திய பிரபு வில்லியத்தின் (பின்னர் இங்கிலாந்தின் முதலாம் வில்லியம்) மகன் குர்தோசு இங்கு கட்டிய புதிய கோட்டையை ஒட்டி இந்நகரத்தின் பெயர் அமைந்தது. கம்பளி வணிகத்தில் முதன்மையான மையமாக விளங்கிய இந்நகரம் பின்னாளில் பெரும் சுரங்கத் தொழில் நகரமாக மாறியது. இங்குள்ள துறைமுகம் 16வது நூற்றாண்டில் கட்டப்பட்டது;அதனுடன் கப்பல் கட்டும் தொழிற்கூடங்களும் டைன் ஆற்றின் போக்கோடு கட்டமைக்கப்பட்டன. உலகின் பெரிய கப்பல் கட்டும் மற்றும் கப்பல் சரிபார்ப்புத் தொழில் மையமாக விளங்கியது. தற்போது இவற்றில் பல முடங்கி மூடப்பட்டு விட்டன. இன்றைய காலத்திற்கேற்ப நிறுவன தலைமையகங்கள், கல்வி மற்றும் எண்ணிம தொழினுட்ப மையம், சில்லறை வணிகம், சுற்றுலா மற்றும் பண்பாட்டு மையங்கள் என புதிய சேவைத்துறை தொழில்கள் தழைக்கின்றன.
நியூகாசில் பிரவுன் ஏல் எனப்படும் மதுவகையும் டைன் பாலமும் இந்நகரை அடையாளப்படுத்துகின்றன. இங்கிலீஷ் பிரீமியர் லீக்கில் நியூகாசில் யுனைடெட் காற்பந்துக் கழகமும் இந்நகரை அடையாளப்படுத்துகிறது. உலகின் மிகவும் புகழ்பெற்ற அரை மராத்தன், கிரேட் நார்த் இரன் 1981இல் தொடங்கப்பட்டதிலிருந்து இங்குதான் நடத்தப்படுகிறது.
இப்பகுதி மக்கள் ஜியோர்டி என்ற விளிப்பெயரால் அறியப்படுகின்றனர்.
வெளி இணைப்புகள்
பகுப்பு:இங்கிலாந்தின் நகரங்கள்
உசான் மனோகர
உசான் மனோகர (Ushan Manohara), பிறப்பு: ஆகத்து 26 1989, இலங்கை காலிப் பிரதேச அணியின் துடுப்பாட்டக்காரர். இவர் ஏழு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009/10-2010/11 பருவ ஆண்டில், இலங்கை சிங்களீஸ் விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1989 பிறப்புகள் பகுப்பு:வாழும் நபர்கள்
ஜோன் எட்ரிச்
ஜோன் எட்ரிச் (John Edrich, பிறப்பு: சூன் 21 1937) இங்கிலாந்து அணியின் துடுப்பாட்டக்காரர். இவர் 	77 தேர்வுத் துடுப்பாட்டப் போட்டிகளிலும், 	7 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1963 - 1976 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1937 பிறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
சமூக நியம மீறல்
சமூக நியம மீறல் என்பது சமூகத்தால் நியமமாக ஏற்றுக்கொள்ளப்பட்டவற்றை மீறிச் செயற்படுவதைக் குறிக்கும். சமூக நியமம் (Social Standard) என்பது ஒரு சமூகத்தால் எது சரி எது பிழையென்றோ அது உள ஆரோக்கியமானதா? உள ஆரோக்கியமற்றதா? என ஏற்றுக்கொள்ளப்பட்ட நடத்தைகளைக் குறிப்பிடுகின்றது. இதனை மீறிச்செயற்படும் நடத்தைகள் உளநலமற்ற நடத்தைகள் எனக் கொள்ளப்படுகின்றது. இதில் உண்மையுண்டு என்பது முக்கியம். நியமத்துக்கு ஒத்து நடத்தலே சாதாரண நடத்தையாகும். ஒத்து நடவாமையே அசாதாரண நடத்தையாகும்.
பகுப்பு:சமூகவியல்
இலந்தனைடு
இலந்தனைடுகள் (Lanthanides) என்பவை இலந்தனம் தனிமத்துடன் நெருங்கிய தொடர்பு கொண்ட வேதியியல் தனிமங்கள் கொண்ட  வரிசை இலந்தனைடுகள் எனப்படும். இவ்வரிசையில் உள்ள தனிமங்கள் அணு எண் 57 முதல் அணு எண் 71 வரை உள்ளவை. அதாவது இலந்தனம் முதல் லியுத்தேத்தியம் வரையுள்ள 15 தனிமங்களும் இலந்தனைடுகள் எனப்படுகின்றன  .இத்தனிமங்கள் யாவும் ஒரே மாதிரியான இயற்பியல் மற்றும் வேதியியல் பண்புகளைப் பெற்றுள்ளன. இத்தனிமங்களுடன் இசுக்காண்டியம் மற்றும் இரிடியம் தனிமங்களையும் சேர்த்து அருமண் உலோகங்கள் என்கிறார்கள். முறைசாரா வேதியியல் குறியீடான Ln என்பதை இலந்தனைடுகளைக் குறிக்கும் பொதுக் குறியீடாக விவாதங்களில் பயன்படுத்துகிறார்கள். இக்குறியீடு எந்தவொரு இலந்தனைடையும் குறிக்கும். இக்குழுவில் உள்ள 15 தனிமங்களில் ஒன்றைத் தவிர அனைத்தும் f- தொகுதித் தனிமங்களாகும். அது இலந்தனம் அல்லது லியுதேத்தியம் இவற்றில் ஒன்றாக இருக்கலாம். அது டி தொகுதி தனிமமாக கருதப்படுகிறது. ஆனால் வேதியியல் ஒற்றுமைகள் காரணமாக அதையும் இக்குழுவில் சேர்த்துக் கொள்கிறார்கள். 14 தனிமங்களின் எலக்ட்ரான்கள் 4 f- ஆர்பிட்டால்களில் படிப்படியாக நிரப்பப்படுகின்றன. இதனால் இவற்றை 4 f- தனிமங்கள் என்றும் அழைக்கிறார்கள். அனைத்து இலந்தனைடு தனிமங்களும் மூவிணைதிற நேர்மின் அயனிகளாக (Ln3+) உருவாகின்றன.இவற்றின் வேதியியல் அயனி ஆரத்தை பொருத்து அமைகிறது. இது இலந்தனம் தொடங்கி லியுதேத்தியம் வரை படிப்படியாகக் குறைகிறது.
இக்குழுவில் உள்ள தனிமங்கள் யாவும் இலந்தனத்தின் பண்புகளை ஒத்திருப்பதால் இத்தனிமங்களை இலந்தனைடுகள் என்கிறார்கள். சரியாகச் சொல்வதென்றால் இலந்தனம் மற்றும் லியுதேத்தியம் இரண்டையும் 3 ஆவது நெடுங்குழுத் தனிமங்கள் என்றுதான் கூற வேண்டும். ஏனெனில் அவை 5டி கூட்டில் ஓர் இணைதிறன் எலக்ட்ரானைப் பெற்றுள்ளன. இருப்பினும் அவற்றை இலந்தனைடுகள் தொடர்பான விவாதங்களில் இணைத்துக் கொள்கிறார்கள். இலந்தனம், லியுதேத்தியம் இரண்டையும் ஒப்பிடுகையில் பெரும்பாலும் இலந்தனம் இக்குழுவில் இருந்து விலக்கப்படுகிறது. ஏனெனில் இவற்றின் பண்புகள் 3 ஆவது குழுத்தனிமங்களின் பெயருக்கேற்ற வகையில் பொருந்தி இருப்பதுதான் காரணமாகும். இலந்தனம் என்பது இலந்தனம் என்ற தனிமத்தைக் குறிக்குமே ஒழிய அது இலந்தனைடு அல்ல என்று வாதிடுவோரும் உண்டு. ஐயுபிஏசியும் இதன் பயன்பாட்டு கருதியே இக்குழுவில் இதைச் சேர்த்துக் கொண்டுள்ளது
இலந்தனம் மற்றும் அதைத் தொடர்ந்து வரும் 14 தனிமங்களின் அணு நிறை பேரியம் மற்றும் ஆஃபினியம் தனிமங்களின் நிறைகளுக்கு இடைப்பட்டதாக இருப்பதால் 4f தனிமங்கள் இவ்விரண்டு தனிமங்களுக்கு இடையில் தனிம வரிசை அட்டவணையில் வைக்கப்பட்டுள்ளன. பேரியம் காரமண் உலோகமாகும். இது IIஏ தொகுதி தனிமமாகும். ஆஃபினியம் தைட்டானியம் மற்றும் சிர்க்கோனியம் தனிமங்களின் பண்புகளைப் பெற்றுள்ள IIபி தொகுதி தனிமமாகும். எனவே இவை III pi தொகுதியில் இட்ரியத்திற்கு கீழே வைக்கப்படவேண்டும். இருப்பினும் இவை தனிம வரிசை அட்டவணையின் கீழே அடிப்பகுதியில் 4ஃ தனிமங்கள் என தனியாக வைக்கப்படுகின்றன. அட்டவணையை ஒழுங்குபடுத்தும் நோக்கிலேயே இலந்தனைடுகளும் ஆக்டினைடுகளும் ஆறு மற்றும் ஏழு தொகுதிகளுக்குப் பதிலாக அடியில் தனியாக வைக்கப்பட்டுள்ளன.
பெயரிடல்
புரொமெத்தியம் தவிர்த்த மற்ற இலந்தனைடுகளையும் இசுக்காண்டியம், இட்ரியம் ஆகியவற்றையும் சேர்த்து அருமண் உலோகங்கள் என்ற பெயரால் அழைத்து வந்தனர். ஆனால் இது ஏற்ற கலைச்சொல் இல்லை என்று தூய மற்றும் பயன்முக வேதியியலுக்கான அனைத்துலக ஒன்றியம் (IUPAC) பரித்துரைக்கின்றது. ஏனெனில் இவ்வரிசையில் பல தனிமங்கள் நிறையவே (மலிவாகக்) கிடைக்கின்றன. மேலும் ஆங்கிலக் கலைச்சொல்லில் உள்ள எர்த் என்பது பொதுவாக நீரில் கரையா கடும் கார ஆக்சைடுகளைத் தரும் உலோகங்களை 18 ஆம் நூற்றாண்டுகளில் உருக்குலையில் இட்டு உலோகமாக பிரித்தெடுக்க இயலாத பொருட்களைக் குறிக்கப் பயன்படுத்தினர். அரிதாகக் கிடக்கும் என்று கூறுவது சீரியம் போன்ற தனிமங்களுக்குப் பொருந்தாது, ஏனெனில் அது உலகில் கிடைக்கும் பொருட்களில் 26 ஆவது நிலையில் அதிகமாகக் கிடைக்கும் பொருளாகும். நியோடைமியம் என்னும் தனிமம் தங்கத்தை விட அதிகமாகக் கிடைக்கும் பொருள். சற்று அரிதாகக் கிடைக்கும் தூலியம் கூட அயோடினை விடக் கூடுதலாகக் கிடைக்கின்றது. எனவே அரிதாகக் கிடக்கும் தனிமங்கள் என்னும் சொல்லாட்சி தவிர்க்கப்படவேண்டியது. இலந்தனைடு என்பதைக்காட்டிலும் இலந்தனாய்டு என்னும் சொல்லை IUPAC பரிந்துரைக்கின்றது. இலந்தனாய்டு என்பதன் பொருள் தமிழில் இலந்தனம் போன்றவை'' என்று கூறலாம்.
இயற்பியல் பண்புகள்
இலந்தனைடு தொடரில் உள்ள தனிமங்கள் வெள்ளியைப் போல வெண்மை நிறத்துடன் காணப்படுகின்றன. நேர் மின்சுமை கொண்ட இவை அதிக வினைத்திறன் கொண்டவையாக உள்ளன.
எலக்ட்ரான் ஒழுங்கமைவு
இலந்தனைடுகளின் எலக்ட்ரான் ஒழுங்கமைப்பு முற்றிலுமாக நிறுவப்படவில்லை. பேரியத்தின் எலக்ட்ரான் ஒழுங்கமைப்பு [Xe]]6s2 ஆகும். எனவே இலந்தனம் [Xe]]6s25d1 என இருக்க வேண்டும். எனவே இலந்தனைடுகளின் எலக்ட்ரான் ஒழுங்கமைப்பு [Xe]]6s25d14f 1-14 என்று அமையும். இலந்தனைடுகளின் பொதுவான இனைதிறன் 3 ஆகும்.
ஆக்சிசனேற்ற நிலைகள்
இலந்தனைடுகள் பொதுவாக +3 என்ற ஆக்சிசனேற்ற நிலையைக் கொண்டுள்ளன. +2 மற்றும் +4 என்ற ஆக்சிசனேற்ற நிலைகளைக் கொண்ட இலந்தனைடு சேர்மங்களும் அறியப்படுகின்றன. உதாரணமாக +2 ஆக்சிசனேற்ற நிலையில் சீரியம் டைகுளோரைடும், +4 ஆக்சிசனேற்ற நிலையில் சிரியம் டெட்ராபுளோரைடும் உள்ளன.
நிறங்கள்
+3 ஆக்சிசனேற்ற நிலையில் உள்ள உள்ள இலந்தனைடு அயனிகள் படிகங்களிலும் கரைசல்களிலும் வெவ்வேரு நிறங்களைக் கொண்டுள்ளன. இலந்தனம் அயனியும் லியுதேத்தியம் அயனியும் நிரமற்று உள்ளன.
பிற பண்புகள்
•இலந்தனம் மற்றும் லியுதேத்தியம் தனிமங்கள் தவிர ஏனைய தனிமங்கள் பாராகாந்தத் தன்மையை பெற்றுள்ளன. இவையிரண்டும் டயா காந்தப்பண்புகளை வெளிப்படுத்துகின்றன. •இலந்தனைடுகளின் குளோரைடுகளும் நைட்ரேட்டுகளும் நீரில் கரைகின்றன. கார்பனேட்டுகளும் புளோரைடுகளும் நீரில் கரைவதில்லை. •குளிர்ந்த நீருடன் இவை மெதுவாக வினைபுரிகின்றன. சூடுபடுத்துகையில் இலந்தனைடுகள் தீவிரமாக வினைபுரிகின்றன.
வெளி இணைப்புகள்
பகுப்பு:இலந்தனைடுகள்
ஆழ்கடல் முக்காலி மீன்கள்
இப்னோபிடே (Ipnopidae)(ஆழ்கடல் முக்காலி மீன்கள்) என்பது ஆலோபிபார்மிசு வரிசையில் உள்ள மீன் குடும்பமாகும். இவை சிறிய, மெல்லிய மீன்கள், அதிகபட்ச நீளம் சுமார் 10 to 40 cm வரை வளரக்கூடியன. இவை அத்திலாந்திக்குப் பெருங்கடல், இந்தியப் பெருங்கடல் மற்றும் அமைதிப் பெருங்கடல்களின் மிதமான மற்றும் வெப்பமண்டல ஆழமான நீரில் காணப்படுகின்றன.
இடது|thumb| மாற்றியமைக்கப்பட்ட தோள் மற்றும் இடுப்பு துடுப்புகளுடன் கூடிய பேத்திப்டெரோயிசு விரிடென்சிசு இடது|thumb| மத்திய தரைக்கடல் சிலந்தி மீன் பேத்திப்டெரோயிசு தூபியசு இடது|thumb| ஆழ்கடல் மீன் இப்னோப்சு பல சிற்றினங்கள், குறிப்பாக பாத்திப்டெரோயிசு பேரினத்தில், நீளமான தோள் துடுப்பு மற்றும் இடுப்பு துடுப்புகளைக் கொண்டுள்ளன. முக்காலி மீன், பேத்திப்டெரொசிசு கிராலோடரில் இந்த துடுப்புகள் மீனின் உடல் நீளத்தினை விட மூன்று மடங்கு நீளமாக உள்ளது. இவை ஒரு மீட்டர் நீளம் வரை காணப்படும். இத்துடுப்புகளைப் பயன்படுத்தி மீன்கள் கடலில் தரையில் நிற்கின்றன. இப்னோபிட்களுக்கு சிறிய கண்கள் அல்லது வில்லை இல்லாத மிகப் பெரிய கண்களைக் கொண்டுள்ளன. இவை இரண்டிலும் பார்வை மிகவும் மோசமாக உள்ளதோடு ஒரு படத்தை உருவாக்க முடியவில்லை. இப்னோடிடே மீன்கள் ஆழ்கடலில் வாழ்வதற்கு ஏற்றவையான மீன்களாகும். இவற்றின் எலும்புக்கூடு இதன் துடுப்பு கதிர்களில் வலுவூட்டப்பட்ட எலும்புத் தலைகளுடன் தட்டையானது. இதன் இடுப்பு துடுப்புகள் இடுப்பு துடுப்பு துடுப்புக் கதிர்களின் நுனிகள் வழியாக அமைந்துள்ளன.
மேற்கோள்கள்
பகுப்பு:மீன் குடும்பங்கள்
கீழப்பெரும்பள்ளம் நாகநாதர் கோயில்
இத்தலத்தின் மூலவர் நவக்கிரங்களில் ஒருவரான கேது தலமாகும்.
இச்சிவாலயத்தின் மூலவரை நாகநாதர் எனவும், அம்பாள் சவுந்தர்யநாயகி எனவும் அழைக்கப்படுகின்றார்.
அமைப்பு
நுழைவாயிலில் இறைவன் தேவியுடன் காளைமீது அமர்ந்த நிலையில் உள்ள சுதைச்சிற்பம் உள்ளது. வாயிலைக் கடந்து உள்ளே சென்றதும் விநாயகர், பலிபீடம், நந்தியைக் காணலாம். மூலவராக நாகநாதர் உள்ளார். கோஷ்டத்தில் தட்சிணாமூர்த்தி உள்ளார். மூலவர் சன்னதியின் இடப்புறம் கேது சன்னதி உள்ளது. திருச்சுற்றில் விநாயகர், வள்ளிதெய்வானையுடன் கூடிய சுப்பிரமணியர், துர்க்கை, யோக நரசிம்மர், லட்சுமி நாராயணர், கஜலட்சுமி, சண்டிகேஸ்வரர் சன்னதிகள் உள்ளன.
தலசிறப்பு
இச்சிவத்தலம் கேதுவுக்கு உரியதாகும்.
வெளி இணைப்புகள்
பகுப்பு:நவக்கிரகக் கோயில்கள் பகுப்பு:மயிலாடுதுறை மாவட்டத்திலுள்ள சிவன் கோயில்கள்
அமோனியம் ஓசோனைடு
அமோனியம் ஓசோனைடு (Ammonium ozonide) என்பது H4NO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அமோனியம் நேர்மின் அயனியும் (NH4+) O3−) எதிர்மின் அயனியும் சேர்ந்து மிகையளவு ஆக்சிசனுடன் இச்சேர்மம் உருவாகிறது. கார ஓசோனைடுகள் போல அமோனியம் ஓசோனைடும் சிவப்பு நிறத்தில் ஒரு திண்மமாகக் காணப்படுகிறது. அமோனியம் ஓசோனைடு குறைந்த வெப்பநிலையில் நிலைப்புத் தன்மையுடன் இருக்கும். ஆனால் அது -70 ° செல்சியசுக்கு அதிகமான வெப்பநிலையில் அமோனியம் நைட்ரேட்டாக சிதைகிறது.
தயாரிப்பு
நீர்ம அமோனியாவில் வாயுநிலை ஓசோனை -110 ° செல்சியசு வெப்பநிலையில் குமிழிப்பதன் அமோனியம் ஓசோனைடு தயாரிக்கப்படுகிறது. இந்த முறையில் குறைந்த அளவு விளைபொருளே கிடைக்கிறது.
அம்மோனியம் ஓசோனைடானது அமோனியம் நைட்ரேட்டு, ஆக்சிசன் வாயு மற்றும் தண்ணீராக சிதைகிறது. மேலே உள்ள வினையானது அதிக வெப்பநிலையில் மேற்கொள்ளப்பட்டால் இந்த சிதைவுப் பொருட்கள் உடனடியாக விளைகின்றன. ஓசோனைடு உருவாகாமல் போகும் என்பதும் குறிப்பிடத்தக்கதாகும்.
மேற்கோள்கள்
பகுப்பு:ஓசோனைடுகள் பகுப்பு:அமோனியம் சேர்மங்கள் பகுப்பு:கனிம வேதியியல் சேர்மங்கள்